จากความท้าทายของอีคอมเมิร์ซในอนาคต สิ่งที่แบรนด์คาดหวังจากเอเจนซี่จะเปลี่ยนไป เพราะเหตุใด
a. แบรนด์เกิดความลำบากในการทำตลาด
b. มีประโยชน์ต่อแบรนด์
c. มีข้อมูลรองรับที่มากเพียงพอ
d. มี Gen AI เข้ามาช่วย
ข้อที่ถูกต้องคือ d.  เพราะว่า จากความท้าทายของอีคอมเมิร์ซในอนาคต สิ่งที่แบรนด์คาดหวังจากเอเจนซี่จะเปลี่ยนไป เพราะมี Gen AI เข้ามาช่วย ซึ่งการตลาดในอนาคต เมื่อใช้ AI เข้ามาจัดการงานต่าง ๆ จะทำให้งานแบบ Manual Work หมดไป และทำให้แบรนด์มองหา Value Added จากเอเจนซี่มากขึ้น

ความท้าทายของอีคอมเมิร์ซในอนาคต

ในมุมมองของแบรนด์ มองว่า การเข้าถึงคนกลุ่มใหม่ ๆ เป็นเรื่องที่แบรนด์ต้องศึกษาและหาทางเจาะไปให้ได้เช่นกัน หากแบรนด์ต้องการจับกลุ่ม Gen Z อาจอยู่ในที่ที่ไม่ผ่าน Brand Safety ก็เป็นได้ ขณะที่ในภาพรวม ความท้าทายของแบรนด์ประกอบด้วย 3 ปัจจัย ได้แก่

- Channel-less E – Commerce คือ การเปลี่ยนแปลงพฤติกรรมของลูกค้าที่ดูสินค้าจากหลายที่ ทั้งในโลกดิจิทัล และการดูจากโลกออฟไลน์ ซึ่งในมุมของแบรนด์ จะต้องทำให้ประสบการณ์การตัดสินใจซื้อของลูกค้าเกิดความ Seamless ให้มากที่สุด
- สิ่งที่แบรนด์คาดหวังจากเอเจนซี่จะเปลี่ยนไป เพราะมี Gen AI เข้ามาช่วย ซึ่งการตลาดในอนาคต เมื่อใช้ AI เข้ามาจัดการงานต่าง ๆ จะทำให้งานแบบ Manual Work หมดไป และทำให้แบรนด์มองหา Value Added จากเอเจนซี่มากขึ้น
- การใช้ First Party Data อย่างยั่งยืน สุดท้ายคือการตระหนักใน Carbon Footprint แม้จะมี First Party Data แต่การยิงโฆษณาที่ไม่แม่นยำ ก็มีค่าใช้จ่าย และค่าใช้จ่ายเหล่านั้นสามารถเพิ่ม Carbon Footprint ให้กับทางแบรนด์ได้เช่นกัน

ส่วนในมุมของเทคโนโลยี มองว่า Conversation Commerce คือ ความท้าทาย ส่วนหนึ่งที่เห็นพฤติกรรมผู้บริโภคที่ชัดเจนคือ ถ้าผู้บริโภคมาดูไลฟ์คอมเมิร์ซ ผู้บริโภคก็อยากเห็นโปรดักส์ และซื้อของได้เลยทันที สิ่งที่แบรนด์ต้องพยายามทำให้กับผู้บริโภคคือ Convenience หรือการที่ขายได้เลยทันที แต่หากเป็นการทำงานด้วยมนุษย์ ก็ต้องมีวันพักผ่อน ซึ่งหากแบรนด์มีตัวช่วยอย่าง AI ที่ได้รับการเทรนมาดีพอ ก็จะไม่ต้องรบกวนมนุษย์มาตอบคำถามลูกค้าในตอนเที่ยงคืนกันแล้วก็เป็นได้ LLM (Large Language Modeling) จะคอยแคปเจอร์สิ่งที่คอนซูเมอร์ถาม สิ่งที่เขาสนใจ และสิ่งที่คนขายตอบ เอามาเป็นข้อมูลให้ LLM ศึกษา เพื่อให้หลังจากนี้ แบรนด์จะสามารถขายของได้ 24 ชั่วโมง โดยไม่ต้องมีแอดมินในตอนกลางคืนอีกต่อไป

สุดท้ายในมุมของดิจิทัลเอเจนซี มองว่า Covid-19 ได้ฝากประสบการณ์อันยิ่งใหญ่ให้กับแบรนด์ – เอเจนซี่ นั่นคือ คนจะไม่กลับไปช้อปปิ้งแบบเดิมอีกแล้ว ซึ่งหากมองในแง่โอกาส จะพบว่า มีคนเข้ามาเล่นในตลาด Retail Commerce มากขึ้น Gray Seller ก็มากขึ้น มีคนไป Bombard สินค้าในมาร์เก็ตเพลสเต็ม แต่ความท้าทายคือ ผู้บริโภคมีความจงรักภักดีต่อแบรนด์น้อยลง เขามองหาดีลต่าง ๆ มากขึ้น นั่นทำให้เขาอาจจะไปซื้อสินค้า แต่ไม่ได้ Interact กับ Assets ที่เป็นของตนเอง ทำให้ Design Journey ของเขาได้ยากขึ้น